શાળા પ્રવેશોત્સવ કાર્યક્રમમાં આજે હાંસોટ તાલુકાના આંકલવા અને કતપોર પ્રાથમિક શાળા ખાતે રાજ્ય સહકાર મંત્રીશ્રી ઈશ્વરસિંહ પટેલની પ્રેરક ઉપસ્થિતિમાં શાળા પ્રવેશોત્સવ અને કન્યા કેળવણીનો કાર્યક્રમ યોજાયો હતો. રાજ્ય સરકાર ધ્વારા ૨૦૦૩ થી રાજ્યમાં શાળા પ્રવેશોત્સવનો પ્રારંભ કરવામાં આવ્યો છે. શાળા પ્રવેશોત્સવને લીધે લોકોમાં શિક્ષણ પ્રત્યે જાગૃત્તિ આવી છે તેમ શાળા પ્રવેશોત્સવ કાર્યક્રમમાં રાજ્ય સરકાર મંત્રીશ્રી ઈશ્વરસિંહ પટેલે જણાવ્યું હતું. તેમણે વધુમાં જણાવ્યું હતું કે, શાળા પ્રવેશોત્સવને લીધે રાજ્યમાં ડ્રોપઆઉટ રેશિયામાં ઘટાડો થયો છે તથા ૧૦૦ ટકા નામાંકન થાય છે. રાજ્ય સરકારે બાળકોને ગુણવતાયુક્ત શિક્ષણ મળી રહે તે માટે માળખાકીય સુવિધાઓ ઉભી કરી કહ્હે. શાળાઓમાં પુરતા પ્રમાણમાં ઓરડા છે તથા રાજ્ય સરકારે વિ...